སྟག་ཕུ་སྒྲོལ་མའི་རྒྱུན་འཁྱེར་བསྡུས་
པ་བཞུགས་སོ། །
ན་མོ་གུ་རུ། འདིར་རྗེ་བཙུན་སྒྲོལ་མའི་སྒྲུབ་ཐབས་མདོར་བསྡུས་ཉམས་སུ་ལེན་པར་འདོད་པས།
སྐྱབས་སེམས་སྔོན་དུ་བཏང་སྟེ། ག་མར་བརྒྱུད་འདེབས་ནི། རྒྱལ་བ་ཀུན་ཡུམ་རྗེ་བཙུན་སྒྲོལ་མ་
དང་། །ཟུང་འཇུག་སྐུ་བརྙེས་གར་གྱི་དབང་པོ་སོགས། །རྩ་བརྒྱུད་བླ་མ་རྣམས་ལ་
གསོལ་བ་འདེབས། །མཆོག་ཐུན་དངོས་གྲུབ་མ་ལུས་སྩལ་ཏུ་གསོལ། །སྭ་བྷ་ཝས་སྟོང་
བར་སྦྱངས། སྟོང་བའི་ངང་ལས་སྣ་ཚོགས་པད་ཟླའི་སྟེང༌། །ཏཱཾ་ཡིག་ལྗང་གུའི་འོད་
ཟེར་འཕྲོ་འདུ་ལས། །རང་ཉིད་རྗེ་བཙུན་སྒྲོལ་མ་སྐུ་མདོག་ལྗང༌། །ནུ་འབར་རབ་
རྒྱས་བཅུ་དྲུག་ལང་ཚོས་མཛེས། །ཞལ་གཅིག་ཕྱག་གཉིས་རིན་ཆེན་རྒྱན་གྱིས་སྤྲས། །
འཇའ་ཚོན་ལྟར་བཀྲ་ལྷ་རྫས་ན་བཟས་ཀླུབས། །ཕྱག་གཉིས་མཆོག་སྦྱིན་སྐྱབས་སྦྱིན་
ཕྱག་རྒྱ་ཡི། །ཨུཏྤལ་སྔོན་པོའི་མེ་ཏོག་སྡོང་བུ་བསྣམས། །འཇའ་ཚོན་གུར་དབུས་
གཡས་བརྐྱངས་གཡོན་བསྐུམས་མཛད། །སྤྱི་མགྲིན་ཐུགས་ཀ་ལྟེ་གསང་རྩ་འཁོར་
ལྔར། །ཁ་དོག་ལྔ་ལྡན་ལུས་དཀྱིལ་ལྷ་རྣམས་བཞུགས། །གནས་གསུམ་ཡི་གེའི་འོད་
ཀྱིས་སྐྱབས་གནས་ཀུན། །ཉེར་གཅིག་འཕགས་མའི་རྣམ་པར་སྤྱན་དྲངས་ཏེ། །རང་
ལ་ཐིམ་པས་དབྱེར་མེད་རོ་གཅིག་གྱུར། །དབང་ལྷ་རྣམས་ཀྱིས་བདུད་རྩིས་དབང་
309

བསྐུར་ཅིང་། །རིགས་བདག་འོད་དཔག་མེད་ཀྱིས་དབུ་བརྒྱན་གྱུར། །ཨོཾ་ཨཱརྱ་ཏཱ་རེ་
སྔགས་དེ་ལ་འབྲུ་གསུམ་བཏགས་པས་ནང་མཆོད་འབུལ།
ས་པཱ་རི་ཝ་ར་ཨཉྙཾ་སོགས་ཀྱིས་མཆོད།
བདག་གི་ཚེ་རབས་སྔོན་ནས་བསྒྲུབས་པའི་ལྷ། །ཞེས་སོགས་ཀྱིས་བསྟོད། གནས་ལྔར་
བཞུགས་པའི་སྒྲོལ་མའི་ལྷ་ཚོགས་ཀྱི། །སྐུ་ལས་རང་འདྲའི་སྤྲོ་བསྡུས་སེམས་ཅན་གྱི། །
དུག་ལྔ་ཀུན་སྦྱངས་ཡེ་ཤེས་ལྔ་ལ་བཀོད། །རིགས་ལྔའི་ལྷར་གསལ་སྔགས་སྒྲ་སྒྲོགས་
པར་གྱུར། །ཨོཾ་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ། ཞེས་བརྒྱ་སྟོང་ཁྲི་འབུམ་སོགས་ཅི་ནུས་བཟླ། མཇུག་ཏུ་
ཡིག་བརྒྱས་ལྷག་ཆད་བསྐངས་ཤིང་མཆོད་བསྟོད་གོང་བཞིན་བྱ། ཉེར་བསྡུ་ནི། ཐུགས་ཀའི་འོད་ཀྱིས་
རང་ཉིད་འཕགས་མའི་སྐུ། །ལུས་དཀྱིལ་ལྷར་བཅས་རིམ་བཞིན་དབྱིངས་སུ་ཐིམ། །
སྟོང་བའི་ངང་ལས་སྒྲོལ་མའི་སྐུར་བཞེངས་པའི། །གནས་གསུམ་རྡོ་རྗེ་གསུམ་གྱིས་
མཚན་པར་གྱུར། །སྨོན་ལམ་ནི། འདིར་འབད་དགེ་བས་བདག་གཞན་སེམས་ཅན་
རྣམས། །རྗེ་བཙུན་འཕགས་མ་སྒྲོལ་མས་རྗེས་བཟུང་སྟེ། །ཕྱི་ནང་གསང་བའི་བར་
ཆད་ཀུན་ཞི་ནས། །ས་ལམ་བགྲོད་པ་མ་ལུས་མཐར་ཕྱིན་ཤོག །ཤིས་བརྗོད་ནི། རྩ་
བརྒྱུད་བླ་མ་འཕགས་མའི་ལྷ་ཚོགས་དང་། །ལུང་རྟོགས་དམ་ཆོས་རིག་འཛིན་
ཚོགས་རྣམས་ལ། །ལེགས་ཚོགས་ཇི་སྙེད་མཆིས་པའི་བཀྲ་ཤིས་དེས། །མཆོག་ཐུན་
དངོས་གྲུབ་འགྲུབ་བའི་བཀྲ་ཤིས་ཤོག །ཅེས་བརྗོད་དེ་མེ་ཏོག་གི་ཆར་དབབས་པར་བྱའོ། །སྟག་
ཕུ་སྒྲོལ་མའི་རྒྱུན་འཁྱེར་བསྡུས་པ་འདི་ནི་དད་གུས་དང་ལྡན་པའི་སློབ་བུ་དགེ་འདུན་རྒྱ་མཚོས་བསྐུལ་ངོར་ཆོས་
མེད་བཙུན་གཟུགས་འཇམ་དབྱངས་ཐུབ་བསྟན་རྒྱ་མཚོས་ཆུ་མའི་དགོན་པ་སྟེང་གི་གཞི་མ་ནས་ས་ཕོ་རྟ་ལོ་ཆོ་་་
འཕྲུལ་ཟླ་བའི་ཡར་ངོའི་ཚེས་དགུའི་ཉིན་འཕྲལ་དུ་བྲིས་པའི་ཡི་གེ་བ་ནི་སློབ་བུ་དར་ཞིང་བློ་བཟང་རྒྱ་མཚོས་་་་་་
བགྱིས་པ་ཛ་ཡནྟུ། །
༧ སྟག་ཕུ་སྒྲོལ་མའི་ཚོགས་མཆོད་མདོར་བསྡུས་ནི། ན་མོ་གུ་རུ། འདིར་བྱིན་རླབས་ཀྱི་གཏེར་ཆེན་
པོ་སྟག་ཕུ་སྒྲོལ་མའི་ཚོགས་མདོར་བསྡུས་ཉམས་སུ་ལེན་པར་འདོད་པས། འདིའི་བདག་བསྐྱེད་སྔོན་དུ་བཏང་
སྟེ། ཚོགས་རྫས་ནང་མཆོད་ལྟར་བྱིན་གྱིས་བརླབས། ཧཱུཾ་འོག་མིན་མཁའ་སྤྱོད་ལ་སོགས་ཞིང་
ཁམས་ནས། །ཐུགས་རྗེའི་བདག་ཉིད་རྩ་བརྒྱུད་བླ་མ་དང༌། །དངོས་གྲུབ་ཀུན་གྱི་
འབྱུང་གནས་རྗེ་བཙུན་མ། །ཡི་དམ་ཞི་ཁྲོ་དཔའ་བོ་ཌཱ་ཀིའི་ཚོགས། །བཀའ་སྲུང་
310

ཆོས་སྐྱོང་དམ་ཅན་རྒྱ་མཚོར་བཅས། །འདིར་བཤེགས་རང་མདུན་ནམ་མཁར་
ཏིཥྛན་ཏུ། །ཧོཿ སྔགས་དང་ཏིང་འཛིན་ཕྱག་རྒྱས་ཡེ་ཤེས་ཀྱི། །བདུད་རྩིར་བྱིན་
བརླབས་ཚོགས་ཀྱི་མཆོད་པ་འདི། །དངོས་གྲུབ་རྩ་བ་དྲིན་ཅན་བླ་མ་དང༌། །སྐྱབས་
གནས་བསླུ་མེད་རྗེ་བཙུན་མ་ལ་འབུལ། །གཞན་ཡང་ཡི་དམ་རྒྱལ་བ་རྒྱ་མཚོ་དང་། །
གནས་གསུམ་དཔའ་བོ་མཁའ་འགྲོ་སྲུང་མའི་ཚོགས། །ཀུན་ལ་དད་ཅིང་གུས་པས་
ཚོགས་འབུལ་ན། །བཞེས་ཏེ་དངོས་གྲུབ་རྣམས་གཉིས་བདག་ལ་སྩོལ། །དངོས་གྲུབ་
འདོད་རྒུའི་མཆོག་སྦྱིན་དྲིན་ཅན་བཤེས། །རྣམ་དག་བསམ་དང་སྦྱོར་བས་བསྟེན་པ་
ནས། །རྒྱུ་འོད་ཟུང་འཇུག་ལམ་བཟང་མཆོག་གི་བར། །ཚེ་འདིར་རྒྱུད་ལ་སྐྱེ་བར་
བྱིན་གྱིས་རློབས།
།ཞེས་བརྗོད་དེ་ཚོགས་ལ་རོལ་ཚོགས་ལྷག་བསྡུས་ཏེ་འབྲུ་གསུམ་བརྗོད་ནས་བྱིན་
བརླབས་བྱ། ཕོ་རྡོ་རྗེ་འཆང་གིས་དངོས་གྲུབ་རྩ་བ་རུ། །ལེགས་བསྔགས་དམ་སྡོམ་སྲུང་
རྣམས་སྐྱོང་བྱེད་ཅིང་། ། ཉམས་པ་ཚར་གཅོད་ཕྱོགས་སྐྱོང་སྡེ་བརྒྱད་སོགས།
ཚོགས་ལྷག་འདི་བཞེས་ལེགས་ཉེས་ཤན་འབྱེད་མཛོད། །བདག་ཅག་དམ་ཆོས་སྒྲུབ་
ལ་བར་གཅོད་པའི། །ཕྱི་ནང་གསང་བའི་ཉེར་འཚེ་ཀུན་ཞི་ཞིང་། །ཚེ་བསོད་དཔལ་
འབྱོར་ལུང་རྟོགས་ཡོན་ཏན་རྣམས།
།དབྱར་གྱི་མཚོ་ལྟར་རྒྱས་པའི་འཕྲིན་ལ
་ལས་
མཛོད། །ཅེས་བརྗོད་དེ་ལྷག་མ་གཙང་སར་དོར་རྗེས་ཉེར་བསྡུ་བསྔོ་སྨོན་སོགས་དཀྱུས་ལྟར་རོ། །ཞེས་པ་
འདི་ཡང་སྒྲོལ་མའི་རྣལ་འབྱོར་པ་བློ་བཟང་བསམ་འགྲུབ་ཀྱིས་བསྐུལ་ངོར་སྤྲུལ་མིང་བ་ཐུབ་བསྟན་གྱིས་བྲིས་པ་་
ཛ་ཡནྟུ། །
སྐྱབས་གནས་ཀུན་འདུས་དྲིན་ཅན་བླ་མ་དང་།
།དབྱེར་མེད་རྗེ་བཙུན་སྒྲོལ་
མའི་ལྷ་ཚོགས་ཀྱིས། །བདག་གི་བདེན་ཚིག་སྨོན་པའི་དཔང་མཛད་དེ། །འདོད་
དོན་གེགས་མེད་འགྲུབ་པར་བྱིན་གྱིས་རློབས། །བདག་གི་དུས་གསུམ་བསགས་པའི་
དགེ་བའི་ཚོགས། །མ་ལུས་གཅིག་ཏུ་བསྡུས་ཤིང་བསྡོམས་པའི་མཐུས། །འཕོས་ཚེ་
སྐྱེ་བ་གཞན་གྱིས་མ་ཆོད་པར། །གཡུ་ལོ་བཀོད་པའི་ཞིང་དུ་སྐྱེ་བར་ཤོག །དེ་ཚེ་རྗེ་
བཙུན་འཕགས་མ་སྒྲོལ་མ་ཡིས། །མ་ནོར་ལམ་སྟོན་དགེ་བའི་བཤེས་མཛད་དེ། །
311

ལམ་བཟང་ཟབ་མོའི་རྟོགས་པ་མངོན་གྱུར་ནས།
།སྐུ་གསུམ་གོ་འཕང་བདེ་བླག་
ཐོབ་གྱུར་ཅིག །ཅེས་གཡུ་ལོ་བཀོད་པའི་ཞིང་དུ་སྐྱེ་བའི་སྨོན་ལམ་འདི་ནི། དད་ལྡན་དགེ་སློང་གྲགས་
པས་བསྐུལ་ངོར་བཙུན་གཟུགས་འཇམ་དབྱངས་ཐུབ་བསྟན་རྒྱ་མཚོས་བྲིས་པའོ།
།སྟག་ཕུ་སྒྲོལ་མའི་ཚོགས་
མཆོད་མདོར་བསྡུས་ནི། ན་མོ་གུ་རུ་ཨཱརྱ་ཏཱ་རེ་ཡ། འདིར་སྟག་ཕུ་སྒྲོལ་མའི་ཚོགས་མཆོད་ཉམས་སུ་
ལེན་པར་འདོད་པས ཐོག་མར་སྣོད་གཙང་མར་ཚོགས་གཏོར། ཤ་དང༌། ཁུར་བ། ཤིང་ཏོག ཞོ་དང༌། འོ་མ།
ཆང་སོགས། བཟའ་བཏུང་གི་དངོས་པོ་ཡིད་དུ་འོང་བ་གང་འབྱོར་བཤམས། རྗེ་བཙུན་མ་འདིའི་བདག་བསྐྱེད་
ཀྱི་ཆོ་ག་གཞུང་ལྟར་སྔོན་དུ་བཏང་སྟེ། སྣོད་བཅུད་ཚོགས་རྫས་དང་བཅས་པ་བྱིན་གྱིས་རླབས་པ་ནི། ཛྫུཾ་ལས་
ཚོགས་ཁང་རིན་ཆེན་གཞལ་མེད་ཁང་།
།ཡེ་ཤེས་རང་བཞིན་མཚན་ཉིད་རྫོགས་
པའི་ནང༌། །བཅུད་རྣམས་དཔའ་བོ་དང་ནི་རྣལ་འབྱོར་མ། །ཚོགས་རྫས་ཡེ་ཤེས་
བདུད་རྩིའི་ངོ་བོར་གྱུར། །ཨོཾ་ཨཱཿཧཱུཾ། ལན་གསུམ་བརྗོད་དེ་བྱིན་གྱིས་རླབས། ཚོགས་མགྲོན་སྤྱན་
འདྲེན་པ་ནི། ཧཱུཾ་བརྟན་གཡོ་ཀུན་ཁྱབ་སྤྲོས་བྲལ་ཆོས་དབྱིངས་ལས། །རྩ་བརྒྱུད་བླ་མ་
ཡི་དམ་ཞི་ཁྲོ་དང་། །མཆོག་གསུམ་དཔའ་བོ་མཁའ་འགྲོ་སྲུང་མར་བཅས། །བདེ་
ཆེན་ཚོགས་ཀྱི་མགྲོན་དུ་གཤེགས་སུ་གསོལ། །ཁྱད་པར་ཕྱོགས་བཅུ་དུས་གསུམ་རྒྱལ་
ཀུན་གྱི། །བྱ་གྲུབ་ཡེ་ཤེས་རང་གཟུགས་རྗེ་བཙུན་མའི། །སྤྲུལ་བའི་རོལ་གར་བགྲང་
དུ་མ་མཆིས་པ། །།བདེ་ཆེན་ཚོགས་ཀྱི་མགྲོན་དུ་གཤེགས་སུ་གསོལ། །གཞན་ཡང་
ཕྱོགས་སྐྱོང་ཞིང་སྐྱོང་ལྷ་དང་ཀླུ། །སྡེ་བརྒྱད་འབྱུང་བོ་མི་དང་མི་མིན་རིགས། །
།བདེ་ཆེན་ཚོགས་ཀྱི་
གདོན་བགེགས་ལན་ཆགས་རིགས་དྲུག་སྙིང་རྗེའི་མགྲོན།
མགྲོན་དུ་གཤེགས་སུ་གསོལ། །
དེ་ནས་ཚོགས་འབུལ་བ་དངོས་ནི། ཧཱུཾ་བདེ་སྟོང་ཟུང་འཇུག་ཡེ་ཤེས་སྒྱུ་མའི་འཕྲུལ། །
གང་ལ་འདོད་རྒུའི་རོལ་བར་ཤར་བ་ཡི། །འདོད་ཡོན་ལྔ་ལྡན་ངོ་མཚར་ཚོགས་ཀྱི་
བཅུད། །བླ་མ་ལྷ་དང་སྲུང་མའི་ཚོགས་ལ་འབུལ། །ཁྱད་པར་སྤྲོས་བྲལ་ཤེས་རབ་ཕ་
རོལ་ཕྱིན། །རྒྱལ་ཡུམ་འཕགས་མ་སྒྲོལ་མའི་དཀྱིལ་འཁོར་ལྷ། །མཆོག་མཐུན་དངོས་
གྲུབ་ཀུན་གྱི་གཏེར་ཆེན་སོགས།
།དངོས་བཤ
་བཤམས་ཡིད་ཀྱིས་སྤྲུལ་ཏེ་གུས་པས་
312

འབུལ། །ཕྱོགས་བདག་ཞིང་སྐྱོང་ལྷ་སྲིན་སྡེ་བརྒྱད་དང༌། ། །ཕ་མ་རིགས་དྲུག་ལན་
ཆགས་སྙིང་རྗེའི་མགྲོན། །གདོན་བགེགས་གདུག་སེམས་འཆང་བ་ཐམས་ཅད་ལ། །
བྱམས་དང་སྙིང་རྗེའི་སེམས་ཀྱིས་དབུལ་བར་བགྱི།
།རྩ་བརྒྱུད་བླ་མ་ཀུན་དང་
ཐུགས་ཡིད་འདྲེས། །རྣམ་གཉིས་དངོས་གྲུབ་སྦྲང་ཆར་རྟག་ཏུ་འཇོ། །སྲིད་ཞིའི་
སྡུག་བསྔལ་མི་འདོད་ཚོགས་ཀུན་ཞི། །དགེ་ལེགས་བཀྲ་ཤིས་འཕེལ་བར་བྱིན་གྱིས་
རློབས། །ཞེས་བརྗོད་དེ་འབུལ། དེ་ནས། ཧཱུཾ་ངོ་བོ་གདོད་ནས་སྤྲོས་དང་བྲལ་བ་ལ། །རྣམ་
པ་བདེན་མེད་ཚོགས་ཀྱི་རྫས་སུ་ཤར། །གཙང་དང་གཙང་མིན་བཟང་ངན་སྤྲོས་
དང་བྲལ། །བདེ་ཆེན་ཡེ་ཤེས་ངང་དུ་རོལ་བར་བྱ། །ཞེས་བརྗོད་དེ་ཚུལ་དང་མཐུན་པར་
ལོངས་སྤྱོད། ། ཚོགས་ལྷག་བསྡུས་ལ་འབྲུ་གསུམ་ལན་གསུམ་བརྗོད་པས་བྱིན་གྱིས་རླབས་ནས། ཧཱུཾ་འདོད་
ཡོན་ལྔ་ལྡན་བདུད་རྩིའི་ཚོགས་ལྷག་འདི། །ལྷག་སྡུད་ཤ་ཟ་མཁའ་འགྲོ་འབྱུང་བོ་ལ།།
འབུལ་གྱིས་དགྱེས་བཞིན་བཞེས་ནས་ཆོས་སྒྲུབ་པའི། །འགལ་རྐྱེན་བར་ཆད་མ་ལུས་
ཟློག་པར་མཛོད། །ཅེས་བསྔོས་ཏེ་ཕྱི་རོལ་གྱི་ས་གཙང་མ་ལ་དོར། དེ་ནས་དགེ་བ་བྱང་ཆུབ་ཏུ་བསྔོ་བ་
དང་བདག་བསྐྱེད་ཉེར་བསྡུ་ཤིས་པ་བརྗོད་པ་རྣམས་སྤྱི་ལྟར་ཉམས་སུ་བླང་བར་བྱའོ། །ཞེས་སྟག་ཕུ་སྒྲོལ་མའི་
ཚོགས་མཆོད་འ ཁྱེར་བདེ་བ་འདི་ནི་དད་བརྩོན་བློ་དང་ལྡན་པ་རོང་བོའི་དགེ་སློང་བློ་བཟང་དཀོན་མཆོག་གིས་་
བསྐུལ་ངོར་ཆོས་མེད་བཙུན་གཟུགས་འཇམ་དབྱངས་ཐུབ་བསྟན་རྒྱ་མཚོས་འཕྲལ་དུ་བྲིས་པ་ཛ་ཡནྟུ།།
།ཨུཏྤལ་
སྟག་ཕུ་སྒྲོལ་མའི་འཁོར་ལོ་བསྒྲུབ་ཚུལ་བསྡུས་པ་ནི། ན་མོ་གུ་རུ་ཨཱརྱ་ཏཱ་རེ་ཡ། རྗེ་བཙུན་
འཕགས་མ་སྒྲོལ་མའི་འཁོར་ལོ་སྒྲུབ་ཚུལ་ནི། སྐྱབས་སེམས་བླ་མའི་རྣལ་འབྱོར་རྗེ་བཙུན་མའི་བདག་བསྐྱེད་
བཟླས་པ་གཏོར་འབུལ་དང་བཅས་པ་གཞུང་བཞིན་སྔོན་དུ་བཏང་ཏེ། ཙཀྲ། ཨ་མྲྀ་ཏས་བསངས། སྭ་བྷཱ་
ཝས་སྦྱངས། སྤྲོས་བྲལ་དབྱིངས་ལས་པད་ཟླར་ཏཱཾ་ཡིག་གི །འོད་ཀྱིས་དོན་གཉིས་བྱས་
ཤིང་འདུས་པ་ལས། །རྗེ་བཙུན་སྒྲོལ་མ་ལྗང་སྔོན་ཕྱག་གཉིས་ཀྱིས།
བསྣམས་ཤིང་དར་དང་རིན་ཆེན་སྤྲས། །འོད་ལྔའི་གུར་ཀློང་ཕྱེད་སྐྱིལ་ཚུལ་དུ་
བཞུགས། །གནས་གསུམ་ལྟེ་གསང་རྩ་ཡི་འཁོར་ལོ་ལྔར། །བདུན་ལྷག་བཅུ་ཕྲག་
བཅོ་ལྔའི་ལྷ་ཚོགས་བཞུགས། །གནས་གསུམ་ཡི་གེའི་འོད་ཀྱིས་ཡེ་ཤེས་པ། །དབང་
ལྷར་བཅས་པ་སྤྱན་དྲངས་གཉིས་མེད་ཐིམ། །དབང་བསྐུར་འོད་དཔག་མེད་ཀྱིས་
313

དབུ་བརྒྱན་གྱུར། །མཆོད་པ་དང་ནང་མཆོད་གཞུང་ལྟར་བྱིན་གྱིས་བརླབས་ཏེ་སྔགས་ཀྱིས་འབུལ། སྒྲོལ་
བསྟོད་ཕྱག་འཚལ་ཉེར་གཅིག་གིས་བསྟོད། ལས་གང་སྐབས་སུ་བབས་པ་དེའི་དམིགས་པ་ཞལ་ཤེས་ལྟར་བྱས་
ཏེ་སོ་སོའི་སྤེལ་ཚིག་ཅན་གྱི་བཟླས་པས་ནན་ཆེ་བར་བསྒྲུབས་ཏེ། མཇུག་ཏུ་ཡིག་བརྒྱ་མཆོད་བསྟོད་བཟོད་
གསོལ་འདོད་གསོལ་དང་བཅས་པ་བྱས་ཏེ། ལྷག་པའི་ལྷ་མཆོག་རྗེ་བཙུན་མ། །འོད་ཞུ་འཁོར་
ལོའི་རྣམ་པར་གྱུར། །ཅེས་བརྗོད་དེ་རྟེན་འབྲེལ་སྙིང་པོ་ཉེར་གཅིག་གིས་མེ་ཏོག་བསྒྲུབས་ཏེ་ཤིས་བརྗོད་
རྒྱས་པ་བྱ།
ལུས་ལ་
དེ་ནས་ཞི་རྒྱས་སོགས་ཀྱི་འཁོར་ལོ་ལྟེབ་ཅིང་སྲད་བུ་ལས་མཐུན་གྱིས་དཀྲི་བ་དང་།
བཅིངས་པ་སོགས་རང་གི་རྩ་བའི་བླ་མའི་ཕྱག་ལེན་མཐོང་བརྒྱུད་ལྟར་མ་ནོར་བར་ལག་ཏུ་ལེན་པ་གལ་ཆེའོ། །
ཞེས་པའང་སྔགས་བཙུན་དྷརྨའི་མིང་ཅན་གྱིས་བྲིས་པའོ།།
314